கேள்வி: மகாராட்டிர புலிகள் காப்பகங்கள் - வரலாறு பற்றி தகவல் சொல்.
பதில்: முன்னாள் பிரதமர் இந்திரா காந்தியின் முக்கிய திட்டமான புலிகள் திட்டத்தில் புலிகள் காப்பகங்கள் உருவாக்கப்பட்டன.புலிகள் செழித்து வளரவும், வேட்டையாடுபவர்களுக்கு எதிராக சட்டப்பூர்வ பாதுகாப்பைப் பெறவும் பாதுகாப்பான ஒரு சொர்க்கத்தை உருவாக்க இத்திட்டம் திட்டமிட்டது. 1973 ஆம் ஆண்டு புலிகள் திட்டத்தின் கீழ் அறிவிக்கப்பட்ட இந்தியாவின் முதல் ஒன்பது புலிகள் காப்பகங்களில் மேல்காட்டும் ஒன்றாகும். குகமால் தேசியப் பூங்கா இதன் மைய மண்டலமாகும். இதனுடன் மெல்காட் வனவிலங்கு சரணாலயம் மற்றும் இலையுதிர் காடுகள் நிறைந்த வன மண்டலங்களுடன் சேர்ந்துள்ளன. பின்னர், பல ஆண்டுகளாக, ஐந்து கூடுதல் காப்பகங்கள் உருவாக்கப்பட்டன. 1955 ஆம் ஆண்டில் உருவாக்கப்பட்ட ததோபா தேசியப் பூங்கா, பழமையான தேசிய பூங்காக்களில் ஒன்றாகும். 1993 ஆம் ஆண்டு அந்தாரி வனவிலங்கு சரணாலயத்துடன் இணைந்ததன் மூலம் ததோபோ அந்தாரி புலிகள் காப்பகம் உருவானது.
கேள்வி: மகாராட்டிர புலிகள் காப்பகங்கள் - புலிகள் கணக்கெடுப்பு என்பது என்ன?
பதில்: 2015 ஆம் ஆண்டு நிலவரப்படி, அனைத்து இந்திய மாநிலங்களிலும், மகாராட்டிர மாநிலம் ஐந்தாவது பெரிய புலிகள் தொகையைக் கொண்டுள்ளது. மாநிலத்தில் புலிகளின் எண்ணிக்கை 2006 ஆம் ஆண்டில் 103 ஆக இருந்து 2010 ஆம் ஆண்டில் 169 ஆக சீரான உயர்வைக் காட்டியது. 2015 ஆம் ஆண்டில் சமீபத்திய கணக்கெடுப்பு 190 ஆக உயர்ந்துள்ளது, இது 2010 மற்றும் 2015 க்கு இடையில் 12% அதிகரிப்பாகும். 2018 ஆம் ஆண்டின் நான்காவது புலிகள் கணக்கெடுப்பில் புலிகளின் எண்ணிக்கை 312 ஆக உயர்ந்துள்ளது.